**Când luna pare veștedă şi grea**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

obloanele se-nchid la miezul nopţii

când luna pare veștedă şi grea

iar ea

se ţine de o margine de stea

cu ochiul ațintit în buza porții

foşneşte primăvara prin poteci

când luna pare veștedă şi grea

dar ea

se-apasă de pe marginea de stea

cu fruntea şi cu buzele ei reci

nici urşii nu-şi mai caută bârlog

când luna pare veștedă şi grea

spre ea

se-aruncă de pe-o margine de stea

acelaşi dumnezeu, mut şi olog

1 februarie 2018, Constanţa